مجلس الانس

مجلس الانس اغنيه مصريه تأليف احمد فؤاد نجم و تلحين و غنا الشيخ امام

250px|left|احمد فؤاد نجم

 كلمات 
ايها المواطنون مجلس الانس الكريم

فى بداية الاحتفال اشكر الاخ ابراهيم

النهارده جبتكم للمناقشه فى الاطار

تسمعونى و اقول لكم هكذا يبقا الحوار

بس قبل الاحتدام خللو بالكو صحصحو

حد اثناء الكلام يتنقل من مطرحه

كل عام و انتم بخير

.....

النهارده فى بلدنا أى واحد عنده حق يبدى رأيه فى أى حاجه

إلا فى السياسه .. لأ

احنا آه ديمقراطيه بس فى حدود الحدود

تيجى شله ماركسيه أو مُزايد أو حقود

كل عام و انتم بخير

فيه كلام عن مشكلات هم مالهم بالبلد

حد جاع او حد مات كل مولود انولد

فيه تفاوت فى المعايش ايوه بس الحقد عيب

و المثل بيقول يا غايش كل هدمه و ليها جيب

كل عام وانتم بخير

.....

اما شغل التنظيمات و اللى دايرين يلطمو

يبعتو لى وفد منهم ما اقتنعشى هافرمه

واحنا برضك عيله واحده و الرغيف هنقسمه

ييجى واحد مش فاهم لى يعنى ايه هنقسمه

كل عام و انتم بخير

....

فامشو احسن من سكات ع الحوار المستقيم

احنا برضك فلاحين نعرف العيب من قديم

و احنا مجتمع سلام و السلام يعنى السرور

و التسامح و الزهور و المحبه و العطور

و المبانى و الاغانى و الامانى بالبخور

و المباهج فى القصور و القناعه فى الكفور

و احترام الاغنياء زى شارات المرور

و الكبير يفضل كبير مهما يغلط او يجور

و الصغير مش ضرورى انه يكبر او يثور

و الجعان يبوس ايديه لو يبات من غير فطور

ليه ؟ عشان الشكوا عيب

و النجوم غير الجدور

هكذا نبنى السلام و السرور ع الناس يدور

ايها المواطنون مجلس الانس الكريم

فى نهاية الاحتفال اشكر الاخ ابراهيم
مصادر

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى